Subject: Fwd: Teabenõue Nursipalu harjutusvälja 2024. a toetusvooru ning väljamaksete ning omavalitsusüksustele Kaitseväe ja Kaitseliidu harjutusväljaga seotud hüvitiste kohta
From: "Kaido Saks" <[email-masked]>
To: "RKIK Info" <[email-masked]>
Date: Thu, 26 Mar 2026 21:42:23 +0200

Tere!

Lugupeetud Riigi Kaitseinvesteeringute Keskus

Esitan käesolevaga teabenõude Avaliku teabe seaduse § 28 lg 1 p 1 alusel. Tegemist on korduva teabenõudega, kuna minu varasemale samasisulisele teabenõudele ei ole seni vastust saabunud.

Teabenõude eesmärk on saada teavet Nursipalu harjutusvälja häiringute mõjude leevendamise toetusmeetme (2024, 2025 ja 2026 taotlusvoorud) ning Kaitseväe ja Kaitseliidu harjutusväljadega seoses kohalikele omavalitsusüksustele makstavate hüvitiste kohta.

Teabenõue on seotud eeskätt järgmiste õigusaktide alusel rakendatavate meetmetega:

1.	Vabariigi Valitsuse määrus „Kaitseväe ja Kaitseliidu harjutusväljaga seoses kohaliku omavalitsuse üksusele makstava hüvitise ulatus, maksmise tingimused ja kord“;
2.	Kaitseministri määrus „Toetus Kaitseväe Nursipalu harjutusväljast tulenevate häiringute mõjude leevendamiseks“.

Palun edastada järgmine teave:

1.	Nursipalu harjutusvälja häiringute mõjude leevendamise toetusmeede (2024–2026)
	1.1. 2024., 2025. ja 2026. aasta taotlusvoorudes rahastuse saanud taotluste kogusumma jaotus kohalike omavalitsusüksuste lõikes (eurodes), eraldi iga aasta kohta.
	1.2. Toetuse kogumaht (eelarve) ning halduskulud 2024., 2025. ja 2026. aasta lõikes.
	1.3. Toetatud tegevuste liigid/valdkonnad (nt taristu, elukeskkond, sotsiaalvaldkond, ettevõtlus/majandus), koos võimalusel lühikirjeldusega, millisteks tegevusteks toetust eraldati (aastate lõikes).
	1.4. Viited (või koopiad) õigusaktidele, käskkirjadele, otsustele või muudele haldusaktidele/otsustele, millega toetused määrati (sh otsuste kuupäevad ja numbrid, kui olemas).
	1.5. Tagasilükatud taotluste arv ja taotletud summa kogusumma 2024., 2025. ja 2026. aasta lõikes (võimalusel eraldi põhikategooriate kaupa; kui see on olemas).
2.	Harjutusväljadega seotud hüvitised kohalikele omavalitsusüksustele (2024–2026)
	2.1. 2024., 2025. ja 2026. aastal kohalikele omavalitsusüksustele harjutusväljade kasutamise ja arendamisega seoses makstud hüvitiste kogusumma jaotus KOV-ide lõikes (eurodes), eraldi iga aasta kohta.
	2.2. Viited (või koopiad) õigusaktidele, otsustele või muudele haldusaktidele/otsustele, mille alusel nimetatud hüvitised määrati ja välja maksti.

Soovin teavet võimalusel elektrooniliselt (nt tabelina Excelis/CSV-na või PDF-ina), et oleks võimalik andmeid akadeemilisel eesmärgil korrektselt analüüsida.

Kinnitan, et küsitud teavet kasutatakse akadeemilisel eesmärgil – magistritöö uurimuslikus osas (avalikes huvides toimuva tegevuse hüvitamismehhanismid ja praktika).

Palun vastata seaduses sätestatud tähtaja jooksul. Kui teabe väljastamine võtab kauem aega või kui osa teabest vajab täpsustamist, palun teavitada mind sellest esimesel võimalusel alltoodud kontaktandmetel.

Lugupidamisega

Kaido Saks

tel 5132682, e-post [email-masked] <mailto:[email-masked]> .